**DĖL ROKIŠKIO R. PANDĖLIO GIMNAZIJOS STRUKTŪROS PERTVARKYMO**

2018 m. kovo 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu, patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108 ir atsižvelgdama į Rokiškio rajono savivaldybės tarybos 2018 m. kovo 5 d. sprendimą Nr. TS-48 „Dėl sutikimo reorganizuoti Rokiškio r. Pandėlio pradinę mokyklą, prijungiant ją prie Rokiškio r. Pandėlio gimnazijos“, Rokiškio rajono savivaldybės taryba n u s p r e n d ž i a:

1. Pertvarkyti Rokiškio r. Pandėlio gimnazijos struktūrą:

1.1. vykdyti ikimokyklinio, priešmokyklinio ir pradinio ugdymo programas nuo 2018 m. rugpjūčio 1 d.;

1.2. komplektuoti 1–4 klasių komplektus nuo 2018 m. rugsėjo 1 d.;

1.3. įsteigti Kazliškio ikimokyklinio ir pradinio ugdymo skyrių nuo 2018 m. rugpjūčio 1 d.

2. Nustatyti, kad Rokiškio rajono savivaldybės administracijos Švietimo skyrius yra atsakingas už šio sprendimo įgyvendinimą.

3. Paskelbti šį sprendimą Rokiškio rajono savivaldybės interneto svetainėje ir Teisės aktų registre.

Šis sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. PANDĖLIO GIMNAZIJOS STRUKTŪROS PERTVARKYMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pertvarkyti Rokiškio r. Pandėlio gimnazijos struktūrą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas, patvirtintas Rokiškio rajono savivaldybės tarybos 2016 m. balandžio 29 d. sprendimu Nr. TS-108.

**Sprendimo projekto esmė.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrajame plane, patvirtintame Rokiškio rajono savivaldybės tarybos 2016 m. balandžio 29 d. sprendimu Nr. TS-108, buvo numatyta 2018 m. pertvarkyti Rokiškio r. Pandėlio gimnazijos struktūrą todėl, kad reorganizuojama Rokiškio r. Pandėlio pradinė mokykla, prijungiant ją prie šios gimnazijos. Rokiškio r. Pandėlio gimnazijos struktūra bus pertvarkyta: nuo 2018 m. rugpjūčio 1 d. pradėtos vykdyti ikimokyklinio, priešmokyklinio ir pradinio ugdymo programos ir įsteigtas Kazliškio ikimokyklinio ir pradinio ugdymo skyrius; nuo 2018 m. rugsėjo 1 d. komplektuojami 1–4 klasių komplektai.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Rokiškio rajono savivaldybės tarybos 2016 m. balandžio 29 d. sprendimu Nr. TS-108, įgyvendinimas; Rokiškio r. Pandėlio pradinės mokyklos perduotų funkcijų vykdymo užtikrinimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Racionalizuotas Rokiškio r. Pandėlio pradinės mokyklos ir Rokiškio r. Pandėlio gimnazijos valdymas, užtikrinant kokybišką gimnazijai priskirtų funkcijų (Pandėlio pradinės mokyklos funkcijų tęstinumas) vykdymą, siekiant geresnės ugdymo kokybės bei  efektyvesnio išteklių naudojimo.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė